|  |  |
| --- | --- |
|  | **Informačný leták****pre uchádzačov o zamestnanie** |

Máte problém uplatniť sa na trhu práce?

Chcete zvýšiť svoje šance na získanie vhodného zamestnania?

Premýšľate nad posilnením niektorých svojich zručností?

Máte záujem o rozvíjať svoj osobnostný potenciál?

Potrebujete nadobudnúť nové vedomosti alebo schopnosti?

*Chcete sa vzdelávať, ale neviete, aké možnosti máte na výber?*

*Využite možnosť absolvovať prostredníctvom úradu práce, sociálnych vecí a rodiny*

***kompetenčný kurz (kompas+)***

***Čo je kompetenčný kurz?***

Kompetenčný kurz na účely KOMPAS+ je príprava uchádzačov o zamestnanie na uplatnenie sa na trhu práce s cieľom nadobudnutia kľúčových kompetencií v kompetenčnom kurze, ktorý zrealizuje poskytovateľ kompetenčného kurzu.

Kompetenčný kurz je možné absolvovať len na území Slovenskej republiky okrem Bratislavského samosprávneho kraja.

***Aký kurz je možno si vybrať?***

* + Neakreditovaný kurz zameraný na rozvoj vybraných kľúčových kompetencií:
* komunikačné zručnosti (vrátane sociálnych kompetencií),
* osobnostný rozvoj (vrátane manažérskych a podnikateľských kompetencií),
* počítačové zručnosti,
* jazykové zručnosti.

***Ako na to?***

* ***Pred nástupom na kompetenčný kurz***

Uchádzač o zamestnanie si vyberie kompetenčný kurz, o ktorý má záujem a poskytovateľa kompetenčného kurzu, ktorý daný kurz zrealizuje.

Na úrade práce, sociálnych vecí a rodiny, kde je uchádzač o zamestnanie evidovaný, si podá požiadavku na kompetenčný kurz na predpísanom formulári, v dostatočnom časovom predstihu s ohľadom na predpokladaný začiatok kompetenčného kurzu..

Požiadavka má dve hlavné časti:

* časť A (vyplní uchádzač o zamestnanie),
* časť B (na žiadosť uchádzača o zamestnanie vyplní a potvrdí vybraný poskytovateľ kompetenčného kurzu).

K požiadavke na kompetenčný kurz sú priložené aj základné informácie o kompetenčnom kurze.

Ak príslušný úrad práce, sociálnych vecí a rodiny požiadavku na kompetenčný kurz schváli, uzatvorí s uchádzačom o zamestnanie dohodu o poskytnutí príspevkov súvisiacich s realizáciou kompetenčného kurzu a vystaví KOMPAS+, ktorý je potvrdením, že po splnení všetkých podmienok úrad práce, sociálnych vecí a rodiny uhradí dohodnutý príspevok na kurzovné vo výške najviac 100 % nákladov na kompetenčný kurz.

Po podpísaní dohody uchádzač o zamestnanie nastúpi na vybraný kompetenčný kurz.

* ***Po absolvovaní kompetenčného kurzu***

Uchádzač o zamestnanie je povinný do **15 kalendárnych dní** od úspešného absolvovania kompetenčného kurzu doručiť na úrad práce, sociálnych vecí a rodiny spolu s podpornými dokladmi:

* **žiadosť o úhradu príspevkov súvisiacich s realizáciou kompetenčného kurzu.**

***Čo získate absolvovaním kompetenčného kurzu?***

* + **Príspevok na kurzovné**, ktorý bude uhradený poskytovateľovi kompetenčného kurzu.
	+ **Príspevok na cestovné a stravné** pre uchádzača o zamestnanie vo výške **4,64** **eur za každý absolvovaný deň** kompetenčného kurzu.
	+ **Potvrdenie** poskytovateľa kompetenčného kurzu **o absolvovaní kompetenčného kurzu** (napr. osvedčenie alebo certifikát).

***Kde sa môžete dozvedieť viac?***

Ak ste uchádzač o zamestnanie a máte záujem o kompetenčného kurzu podrobnejšie informácie, ako aj potrebné formuláre môžete získať na každom úrade práce, sociálnych vecí a rodiny alebo na webovej stránke www.upsvar.sk.